Peste 100 de hoteluri de pe litoral sunt pregătite pentru minivacanța de Paște și 1 Mai. Prețul unui sejur.
Peste 100 de hoteluri de pe litoralul românesc sunt pregătite pentru turiștii care vor petrece Paștele și 1 Mai la mare. Hotelurile vor funcționa la o capacitate de cel mult 70%. Prețul unui sejur de trei stele pornește de la 258 de lei și ajunge la peste 1.000 de lei.
Peste 100 de hoteluri urmează să primească primii turiști în minivacanța de Paști și 1 mai, anunță Litoralulromanesc.ro.Hotelurile se vor redeschide cu respectarea restricțiilor din vreme de pandemie, care prevăd funcționarea la o capacitate de cazare de 70%, servirea meselor pe terase, dezinfectarea și igienizarea tuturor spațiilor, purtarea măștilor."În această perioadă, atât hotelierii, cât și proprietarii de terase și magazine de pe litoral lucrează intens și se pregătesc de deschidere: spațiile verzi sunt amenajate, se fac lucrări de cosmetizare, curățenie și igienizare. E un entuziasm general și toată lumea așteaptă cu bucurie și nerăbdare primii turiști din sezon cu atât mai mult cu cât anul trecut litoralul a fost închis pe perioada sărbătorilor de Paște și 1 Mai", afirmă Ionuț Nedea, CEO Litoralulromanesc.ro.Ca noutate față de sezonul 2020, pentru aceste sărbători este deja instituită măsura care prevede limitarea cazărilor la 70% din capacitatea hotelurilor. Astfel, pentru servirea meselor, hotelierii vor deschide terasele și vor pregăti încălzitoare pentru confortul turiștilor. În plus, majoritatea hotelurilor sau restaurantelor de pe litoral au terase spațioase.De asemenea, se vor deschide si unitățile de alimentație publică ce nu aparțin de hoteluri, astfel încât turiștii să aibă mai multe opțiuni."Restricțiile sunt cele cu care ne-am obișnuit deja în viața de zi cu zi și care sunt valabile în toată țara. Ceea ce sperăm este ca autoritățile să elimine obligativitatea purtării măștii pe plajă, așa cum s-a întâmplat și vara trecută, mai ales că studiile arată că transmiterea virusului în aer liber este mult încetinită. Așteptăm adoptarea acestei măsuri cât mai repede, astfel încât toți românii care petrec vacanța pe litoral să se bucure de clipe de relaxare de care toți avem atât de mare nevoie", adaugă Ionuț Nedea.Ce includ pachetele de pe litoral?Pachetele de pe litoral din minivacanță includ, pe lângă cazare, mesele complete servite sub formă de bufet suedez, cina în seara de Înviere, prânz festiv, diverse activități pentru copii, spectacole cu muzică live, sesiuni de masaj. Un hotel de 4 stele din Mamaia propune un pachet de Paște care include surprize dulci pentru copii, acces la Delfinariu și Microrezervație, primirea oaspeților în noaptea de Înviere cu cozonac, pască și ouă roșii, dejun pascal tradițional.Un alt hotel de 3 stele din Venus oferă, pe lângă cazare și mese, transport gratuit către Vama Veche. Un hotel de 3 stele din Neptun le oferă turiștilor transport în noaptea de Înviere la biserică.Un sejur de 3 nopți de cazare pentru două persoane, fără mic dejun, costă de la 345 de lei la un hotel de 2 stele din Mamaia. La 3 stele, în aceeași stațiune și în aceleași condiții, costul se ridică la 627 de lei.În sudul litoralului, tarifele pornesc de la 258 de lei pentru 3 nopți de cazare în hoteluri de 2 și 3 nopți din Eforie Nord. Cei care optează pentru pachete complexe (toate mesele și alte servicii) trebuie să achite pentru un sejur de 3 nopți la 3 stele în Mamaia de la 915 lei, iar la 4 stele de la 1.008 lei.În sudul litoralului, la 3 stele, cu pensiune completă și tratament, un sejur de 3 nopți costă 1.338 lei pentru două persoane, iar un sejur cu all inclusive costă aproape 1.800 lei.